રાજકોટ તા. ૧૨: ગોંડલ રોડ પી. ડી. માલવીયા કોલેજ પાસે રામનગર-૪માં રહેતાં ભરવાડ જગદીશભાઇ હદાભાઇ ડાભીએ વડાપ્રધાનને ઉદ્દેશીને કલેકટરશ્રી તથા એ-ડિવીઝન પોલીસ મથકમાં અરજી કરી ન્યાય માંગ્યો છે. તેણે જણાવ્યું છે કે તેની દિકરી નિતાના લગ્ન કાનજી રાજાભાઇ રાતડીયા સાથે સાત વર્ષ પહેલા થયા છે. દિકરીને બાદમાં કોઇપણ જાતના વાંક વગર મારકુટ કરી કાઢી મુકવામાં આવી છે. આ મામલે સમાજના આગેવાનોની મદદ માંગતા તેઓએ રૂ. ૧૧ લાખ લઇ સમાધાનની વાત આગળ વધારી હતી. પણ તેર મહિના સુધી કોઇ નિવેડો ન આવતાં બાદમાં આ રકમ પોતાને દિકરીના પિતાને પાછી આપવાની બદલે દિકરીના સાસરિયાને આપી દીધી છે. હવે સાસરિયા દિકરીને તેડી પણ નથી જતાં અને ૧૧ લાખની રકમ પણ પાછી આપતાં નથી.